OpenLLM-France/wikimedia huggingface dataset:
# Yael Braudo-Bahat

Yael Braudo-Bahat (hebreu: יעל ברוידא-בהט) (1976) és una activista per la pau israeliana, acadèmica i actual codirectora de Women Wage Peace.

## Carrera professional

Després d'una llicenciatura en dret i comptabilitat, Braudo-Bahat va obtenir el seu màster en dret, amb una tesi sobre el dret sobre la lactància materna. Va obtenir un doctorat en dret per la Universitat de Tel-Aviv, especialitzada en dret de família, feminisme i història del dret. La seva tesi doctoral es va centrar en les organitzacions de dones israelianes a les primeres dècades d'Israel i la seva activitat per garantir els drets a la propietat de les dones.
Braudo-Bahet ha estat professora externa a la Universitat de Tel-Aviv i editora adjunta de la revista Theoretical Inquiries in Law. Des del 2017 fins al 2018, Braudo-Bahat va ser professora visitant d'estudis d'Israel a la Universitat de York al Canadà.

## Activisme

Braudo-Bahat i la seva companya activista per la pau Vivian Silver van fundar Women Wage Peace (WWP) juntes el 2014. L'organització compta amb més de 50.000 membres. Subratllant la importància de les dones en el procés de pau, el WWP busca una solució política negociada al conflicte palestino-israelià. Des del 2021 col·labora amb un moviment germà palestí, Women of the Sun. Al febrer de 2023, Braudo-Bahat era la codirectora de l'organització. Com a membre de Women Wage Peace, Braudo-Bahat ha criticat les polítiques governamentals que restringeixen l'entrada d'activistes palestins a Israel, i la guerra continuada del 2023 entre Israel i Hamàs.
Braudo-Bahat ha estat entrevistada per ABC News, France 24, i Here & Nowde NPR sobre la resposta del moviment per la pau a la guerra Israel-Hamas del 2023.
Vivian Silver, citada per Braudo-Bahat com a mentora de Women Wage Peace a qui devia molt, va ser assassinada per Hamàs en el seu atac a Israel el 7 d'octubre de 2023.

## Reconeixements

El novembre de 2023, Braudo-Bahat va ser nomenada a la llista de les 100 dones de la BBC.

## Publicacions

* Braudo-Bahat, Yael «Towards a Relational Conceptualization of the Right to Personal Autonomy» (en anglès). American University Journal of Gender, Social Policy & the Law, 25(2), 20-04-2016, pàg. 111-154.

## Referències

* 1 2 3 «Video Co-Director of Women Wage Peace: ‘We don't want any more victims on either side’» (en anglès), 17-11-2023.
* 1 2 «Yael Braudo-Bahat, Dr.» (en anglès). Women Lawyers for Social Justice.
* ↑ «Yael Braudo-Bahat» (en anglès). The Buchmann Faculty of Law.
* ↑ «Research Associates and Visiting Scholars» (en anglès). Israel and Golda Koschitzky Centre for Jewish Studies.
* 1 2 3 «BBC 100 Women 2023: Who is on the list this year?» (en anglès). BBC News, 23-11-2023.
* 1 2 Roper, Harry «Israel said to ban entry to young Palestinian peace activists» (en anglès). The Times of Israel, 13-02-2023.
* 1 2 Young, Annette «The 51% - Palestinian and Israeli women activists call for end to bloodshed» (en anglès). France 24, 27-10-2023.
* 1 2 «Palestinian-American family escapes Gaza; Remembering Israeli activist Vivian Silver» (en anglès). NPR, 15-11-2023.
# Native

Native (en català: Nadiu), és el tercer àlbum d'estudi banda de rock alternatiu OneRepublic. Va ser llançat el 22 de març del 2013 pel segell Interscope Records. Va debutar en el número 4 del Billboard 200 convertint-se a ficar el seu primer àlbum al top 10 dels Estats Units venent la seva primera setmana al voltant de 60 000 còpies. El senzill més reeixit va ser el tercer senzill "Counting Stars", que va assolir el número dos del Billboard Hot 100, convertint-se en el seu èxit més alt des que "Apologize" també va assolir el seu èxit el 2007.

## Referències

* ↑ «OneRepublic’s “Native” Plays It Safe» (en anglès). The Hudsonian, 09-04-2013. [Consulta: 15 gener 2021].
* ↑ http://www.billboard.com/biz/articles/news/chart-alert/1555882/justin-timberlakes-2020-spends-second-week-at-no-1-on Arxivat 2015-06-16 a Wayback Machine.
* ↑ Elliott, Mark. «‘Native’: How OneRepublic’s Third Album Brought It All Back Home» (en anglès). Udiscovermusic, 25-03-2020. [Consulta: 15 gener 2021].
Viccionari
# Yadé Kara

Yadé Kara (Çayırlı, 1965) és una escriptora turcoalemanya.
Nascuda a la regió d'Anatolia Oriental, es va educar a Berlín occidental. Va estudiar filologia anglesa i alemanya, com també art dramàtic al Teatre Schiller. Ha treballat com a actriu, professora i periodista a ciutats com Londres, Istanbul o Hong Kong i ha publicat diverses cròniques per a la ràdio i la televisió.
La seva primera novel·la Selam Berlin (2003) va guanyar el Deutschen Bücherpreis i el Premi Adalbert-von-Chamisso en 2004.

## Obres

* Cafè Cyprus, Novel·la, Diogenes, Zürich 2008. 375 S. ISBN 978-3-257-06623-4
* Selam Berlin, Novel·la, Diogenes, Zürich 2003. 381 S. ISBN 3-257-06335-0

## Enllaços externs

* Bibliografia relacionada amb Yadé Kara al catàleg de la Biblioteca Nacional d'Alemanya.
* (en alemany) Interview mit Enno I. Peter vom November 2003 Arxivat 2016-11-04 a Wayback Machine.
# Ngarmpun Vejjajiva

Jane Vejjajiva/Ngarmpun Vejjajiva (งามพรรณ เวชชาชีวะ, RTGS: Ngamphan Wetchachiwa, Londres, 27 de gener del 1960) és una escriptora i traductora de Tailàndia. És germana de l'antic primer ministre Abhisit Vejjajiva.
Va néixer al Regne Unit on els seus pares estudiaven medicina. Va sofrir una paràlisi cerebral en néixer i es mou en una cadira de rodes. Als 3 anys, la seva família va tornar a Tailàndia i va créixer a Bangkok. Es va graduar amb honors a la Universitat de Thammasat i va estudiar traducció i interpretació a Brussel·les.
Va començar com a traductora el 1988 abans d'establir la seva pròpia companyia. Ara treballa com a directora d'una agència de drets d'autor, Silkroad Publishers Agency.

## Obres

* ความสุขของกะทิ, 2003
* ความสุขของกะทิ ตอน ตามหาพระจันทร์, 2006

## Premis

* 1999 - Chevalier Ordre des Arts et des Lettres.
* 2006 - S.E.A. Write Award

## Referències

* ↑ http://www.nationmultimedia.com/2006/09/07/entertainment/entertainment_30013004.php Arxivat 2007-03-12 a Wayback Machine.
# Tamaulipas

Tamaulipas és un dels 31 estats de Mèxic. Limita al sud amb Veracruz, al sud-est amb San Luis Potosí, a l'oest amb Nuevo León a l'est amb el Golf de Mèxic i al nord amb l'estat nord-americà de Texas. La principal aglomeració de l'estat és la de Tampico-Ciudad Madero-Altamira, al sud de l'estat, si bé la capital és Ciudad Victoria, més al nord.
L'estat va pertànyer a la província de Nou Santander (Nuevo Santander, en castellà) durant l'època colonial, sota la jurisdicció de la Nova Espanya. Amb la independència es va constituir com a estat de la federació. El 1840, quan la constitució federal va ser suprimida pel president Antonio López de Santa Anna, limitant l'autonomia dels estats, aquest estat va declarar la independència de Mèxic i va formar, per poc més de 250 dies, l'efímera República del Río Grande amb els estats de Nuevo León i Coahuila. No obstant això, els exèrcits centralistes van sufocar la rebel·lió i els estats es van reincorporar Mèxic. Anys després, i per les mateixes raons, Nuevo León volia rebel·lar-se i crear, amb Tamaulipas i Coahuila, la República de la Sierra Madre. Amb la restauració del federalisme, els estats van romandre dintre de la Unió.
La principal activitat econòmica de l'estat és el comerç. L'estat té 15 punts fronterers amb els Estats Units, dels quals Nuevo Laredo és el més important (el 28% del tràfic comercial del NAFTA es realitza a través d'aquesta ciutat) i és el pont internacional més actiu de tot el món. A més, hi ha dos ports marítims importants, Tampico i Altamira; el primer (a la riba nord de la desembocadura del riu Pánuco) està centrat en els productes petrolífers -compta amb una important refineria de PEMEX-, mentre que el segon està més abocat al comerç de productes manufacturats. En total, Tamaulipas mou el 30% de tot el comerç internacional de Mèxic.

## Referències

* ↑ «Gobierno del Estado de Tamaulipas» (en espanyol europeu). [Consulta: 31 octubre 2017].
* ↑ «Tamaulipas». Gran Enciclopèdia Catalana. Barcelona: Grup Enciclopèdia Catalana.
# Nganguela

El ngangela és una llengua estàndard creada d'una barreja de quatre llengües bantus relacionades que ha estat considerada una de les llengües nacionals d'Angola des del moment en què va reemplaçar el lloc oficial que tenia el mbunda.
El ngangela fou creada pel missioner Emil Pearson quan va fer la traducció d'una bíblia que servís per a totes les quatre comunitats lingüístiques. El 1970 fou publicat el diccionari ngangela-anglès. Les quatre llengües mares del ngangela són llengües Chokwe-Luchazis: el luvale, el lucazi, el mbunda i el luimbi.

## Referències

* ↑ Robert Papstein, "The Central African Historical Research Project", in Harneit-Sievers, 2002, A Place in the World: New Local Historiographies from Africa and South Asia, p. 178
# Tamazouzte

Tamazouzte (en àrab تمزوزت, Tamazūzt; en amazic ⵜⴰⵎⴰⵥⵓⵥⵜ) és una comuna rural de la província d'Al Haouz, a la regió de Marràqueix-Safi, al Marroc. Segons el cens de 2014 tenia una població total de 15.846 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Yeşim Bostan

Yeşim Bostan (Istanbul, 3 de maig de 1996) és una arquera turca, subcampiona d'Europa 2018 com individual i campiona d'Europa en equips, formant la selecció de Turquia juntament amb Gizem Elmaağaçlı i Ayşe Bera Süzer. Competeix en la categoria arc de politges i és esportista del club İstanbul Büyükşehir Belediyespor.

## Referències

* ↑ «Avrupa Şampiyonası'nda Yeşim Bostan, Gizem Elmaağaçlı ve Ayşe Bera Süzer’den oluşan Makaralı Yay Bayan Takımımız Avrupa Şampiyonu oldu». [Consulta: 2 agost 2021].
* ↑ «TURKSPORU - Türk sporunu her şeyimizle destekliyoruz.» (en anglès). [Consulta: 2 agost 2021].
# Yffiniac

Yffiniac (en bretó Ilfinieg, gal·ló Finia) és un municipi francès, situat a la regió de Bretanya, al departament de Costes del Nord. L'any 2005 tenia 4.664 habitants. Limita amb els municipis de Langueux, Trégueux, Hillion, Plédran, Pommeret i Quessoy.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2005 |
| 1950 | 2252 | 2895 | 3185 | 3510 | 3842 | 4664 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1965-1977 | Mathurin Auffray | |
| 1977-1989 | Louis Marteil | |
| 1989-2001 | Marcel Chaplain | Centre |
| 2001- | Michel Hinault | |

## Personatges il·lustres

* Bernard Hinault, ciclista
* Roger Flouriot, escriptor
# Áncora y Delfín

Áncora y Delfín fou una llibreria barcelonina establerta el 1956 a l'avinguda Diagonal, 564, que va tancar les portes el febrer del 2012.

## Tipografia

Un dels elements més emblemàtics era la seva tipografia corporativa, realitzada als anys 1950 per l'interiorista alemany Erwin Bechtold (aleshores dissenyador de l'editorial Destino), i que fou utilitzada a tot el material de papereria (paper de cartes, targetes, etc.), així com al gran rètol de l'entrada de l'establiment, que amb els anys es convertí en part del paisatge comercial de la ciutat, i després del tancament de la llibrera fou donat al Gabinet de les Arts Gràfiques de Barcelona.

## Referències

* ↑ Canals, Sara «La crisis acaba con Áncora y Delfín, histórica librería de Barcelona». La Vanguardia, 06-01-2012.
* ↑ «Áncora y Delfín». Disseny Hub Barcelona, 10-12-2014.

## Enllaços externs

* «Áncora y Delfín». Arxivat de l'original el 23-06-2007.
# Ángel Alarcón Galiot

Ángel Alarcón Galiot (Castelldefels, 15 de maig de 2004) és un futbolista professional català que juga com a davanter amb el FC Porto.

## Carrera de club

Nascut a Castelldefels, Alarcón va començar la seva carrera futbolística als quatre anys a l'equip amateur Vista Alegre, on jugaven els seus pares. El 2018 va fitxar pel FC Barcelona procedent de l'Espanyol, arribant a debutar amb el Barcelona Atlètic el 2021. Un trencament del lligament encreuat anterior durant la semifinal de la Copa de Campions Juvenil de Futbol el va fer perdre tota la temporada 2021-22.
El 18 de gener del 2023, després de marcar dotze gols amb el Juvenil A, va ser convocat pel Barcelona per al partit de Copa del Rei contra l'Ceuta de l'endemà. Va debutar com a professional en la victòria del Barcelona per 5-0 contra el Ceuta, substituint Raphinha. Des d'aleshores, Alarcón ha jugat quatre partits més amb el primer equip del Barcelona i ha estat un fix a les convocatòries de Xavi.

## Carrera internacional

Alarcón ha representat Espanya en categories juvenils a nivell internacional.

## Estil de joc

Un davanter còmode amb els dos peus i capaç de jugar a qualsevol lloc de la primera línia, Alarcón és conegut pel seu ritme i la seva capacitat de gol.

## Palmarès
### FC Barcelona

* La Lliga: 2022–23

## Referències

* ↑ «Profile of Ángel Alarcón, FC Barcelona: Info, news, matches and statistics | BeSoccer» (en anglès). www.besoccer.com. [Consulta: 5 maig 2023].
* 1 2 3 Bona, German. «¿Quién es Ángel Alarcón, l'apuesta de Xavi para la Copa?» (en castellà). sport.es, 18-01-2023. [Consulta: 19 gener 2023].
* ↑ «Ángel Alarcón, el 15è jugador juvenil que debuta amb el Barça B en l'era Garcia Pimienta» (en catalan). fcbarcelona.cat, 15-03-2021. [Consulta: 19 gener 2023].
* ↑ Espinosa, Raül. «Así es Ángel Alarcón, la novedad en la lista del Barça» (en castellà). mundodeportivo.com, 18-01-2023. [Consulta: 19 gener 2023].
* ↑ Aboy, Agustín. «¿Quién es y cómo juega Ángel Alarcón? El delantero juvenil por el que apuesta Xavi en el Barcelona» (en castellà). sportingnews.com, 18-01-2023. [Consulta: 19 gener 2023].
* ↑ «Angel Alarcon could be out for 3-4 months due to injury». FootballExpress.in, 11-05-2023.
* ↑ Ángel Alarcón a WorldFootball.net
* ↑ Rogé, Albert. «Ángel Alarcón, el delantero centro de la Masia que Xavi cocina a fuego lento» (en castellà). relevo.com, 09-01-2023. [Consulta: 19 gener 2023].
* ↑ Hermana, David. «¿Quién es Ángel Alarcón y cómo juega? El 'killer' de la Cantera del FC Barcelona en el qual se ha fijado Xavi Hernández» (en castellà). dazn.com, 19-01-2023. [Consulta: 19 gener 2023].
* ↑ «FC Barcelona, Liga champions 2022/23!». , 14-05-2023.
# Sàgaris

La sàgaris (en grec antic: Σάγαρις o Σάγαρι) és una destral de guerra utilitzada pels escites a l'antiguitat. després va ser adoptada per molts perses i després pels macedonis.
La sàgaris tenia el cap relativament petit i s'usava només amb una mà. L'utilitzaven els genets, perquè era molt manejable i de poc pes. La fulla era de bronze o de ferro, i tenia un tall esmolat i a l'altra banda un punxó en forma d'espiga. El tall era molt efectiu, i travessava les defenses del cos sense necessitat de donar un cop fort. Heròdot diu que les sàgaris eren de bronze, i portaven ornaments d'or a la part superior. Les sàgaris dels escites tenien el tall recte, però a l'Imperi Persa portaven ja un tall en forma de mitja lluna.
Aquesta destral era originària dels escites. Els genets, que anaven armats amb arcs i fletxes, la utilitzaven com una arma alternativa o secundària. Als exèrcits perses, els genets i els soldats en portaven. Els guerrers armats amb aquestes destrals eren eficaços contra els llancers grecs, perquè eren més manejables i maniobrables que les llargues llances gregues. En els enfrontaments a les campanyes d'Alexandre el Gran, aquestes destrals eren molt efectives quan es feien atacs sobtats de la cavalleria i gairebé li van costar la vida a Alexandre, segons Plutarc. Al segle ii aC les sàgaris van desaparèixer dels camps de batalla, perquè sembla que ja no podia fer res contra les armadures millorades.

## Referències

* ↑ Moya Galiano, Fabio. Escitas: señores del arco y la flecha. Còrdova: Almuzara, 2022, p. 150. ISBN 9788411313490.
* 1 2 Nikonorov, Valeriï P. The armies of Bactria 70 BC-450 AD. Vol. 1. Stockport: Montvert, 1997, p. 35. ISBN 9781874101109.
* ↑ Plutarc. Vides paral·leles: Alexandre, 16

## Bibliografia

* Ancient Persia: Axes [Consulta 12 de maig de 2024]

## Vegeu també

* Labris
* Destral de guerra
# Sur

«Sur» té aquests significats:
* Sur, districte de la ciutat de Sevilla
* Sur, publicació literària de Buenos Aires
* Sur, diari local de la província de Màlaga
* Sūr, expressió àrab per indicar la muralla d'una ciutat o límit d'un lloc urbà tancat o d'una zona construïda
* Sur, ciutat d'Oman
* Sūr, ciutat del Líban, nom àrab de Tir
* Sur, districte de la província de Diyarbakır
# Ö3 Austria Top 40

Ö3 Àustria Top 40 és la llista principal de cançons i senzills d'Àustria. La publicació de les llistes es duu a terme tots els divendres en l'emissora de ràdio Hitradio Ö3. Conté els senzills d'Àustria i les descàrregues més reeixides en aquest país. Es va estrenar el 26 de novembre de 1968 i va ser presentada per Ernst Grissemann.
Entre 1968 i 2007, els noms de les llistes populars van ser: Disc Parade, Die Großen 10 von Ö3, Pop Shop, Hit wähl mit, Die Großen 10, Ö3 Top-30 i Ö3 Àustria Top 40. Elke Lichtebegger en presenta l'emissió des del 21 de març del 2014.
El primer senzill número u va ser Das ist die Frage aller Fragen de Cliff Richard. El senzill més reeixit és Candle in the Wind 1997 d'Elton John. El major èxit d'Àustria, i únic és Anton aus Tirol per DJ Ötzi. També és la cançó que podria romandre en el Top 75 durant més temps.

## Presentadors

Entre 1968 i 2007, els noms dels programes eren Disc Parade, Die Großen 10 von Ö3, Pop Shop, Hit wähl mit, Die Großen 10, Ö3 Top-30 i Ö3 Austria Top 40.
| Nom del programa | Presentadors |
| Disc Parade | Ernst Grissemann, Rudi Klausnitzer |
| Die Großen 10 von Ö3 | Rudi Klausnitzer, Hans Leitinger |
| Pop Shop | Hans Leitinger |
| Hit wähl mit | Hans Leitinger, Udo Huber |
| Die Großen 10 | Udo Huber |
| Ö3 Top-30 | Udo Huber |
| Ö3 Austria Top 40 | Udo Huber (no longer), Martina Kaiser (no longer), Matthias Euler-Rolle (no longer), Gustav Götz (no longer), Benny Hörtnagl (no longer), Elke Lichtenegger |

## Referències

* ↑ Ö3 Austria Top40 at oe3.orf.at (german)

## Enllaços externs

* Error: hi ha títol o url, però calen tots dos paràmetres.«[{{{url}}} Chart Oficial dels senzills d'Àustria]».
* Error: hi ha títol o url, però calen tots dos paràmetres.«[{{{url}}} Àustria Ö3 Top 75]».
* Error: hi ha títol o url, però calen tots dos paràmetres.«[{{{url}}} Arxiu dels Àustria Chart]».
# Ödön Nádas

Ödön Nádas (12 de setembre de 1891 - 9 d'octubre de 1951) fou un futbolista hongarès. Com a futbolista jugà al Budapest EAC i al 33 FC Budapest. Una vegada retirat va exercir d'entrenador de futbol, entre d'altres de la selecció hongaresa durant la Copa del Món de futbol 1934.

## Referències

* ↑ «Hungary National Team Coaches». [Consulta: 16 desembre 2021].
* ↑ «Ödön Nádas † - Profilo allenatore» (en italià). [Consulta: 16 desembre 2021].
* ↑ Magyarfutball.hu. «† Nádas Ödön (Kaposvár 1889.08.30 - Budapest 1960.02.26) • Személyek • Magyarfutball.hu - a magyar labdarúgás adatbázisa» (en hongarès). [Consulta: 16 desembre 2021].
# NSV

NSV té els següents significats:
* República Socialista Soviètica d'Estònia (del seu nom en estonià Nõukogude Sotsialistlik Vabariik), nom històric d'Estònia mentre va formar part de la Unió Soviètica
* Nationalsozialistische Volkswohlfahrt, organització de benestar social durant el Tercer Reich a Alemanya
* Associació Nacional Social (del seu nom en alemany Nationalsozialer Verein), partit polític històric de l'Imperi Alemany
* New Catalogue of Suspected Variable Stars, catàleg d'estrelles variables
* Metralladora NSV (de l'acrònim dels cognoms dels seus desenvolupadors Nikitin-Sokolov-Volkov), metralladora pesant d'origen soviètic
* .nsv també és l'extensió dels fitxers de Nullsoft Streaming Video, format de contenidor multimèdia dissenyat per Nullsoft
# Psychoda canlaones

Psychoda canlaones és una espècie d'insecte dípter pertanyent a la família dels psicòdids.

## Descripció

* El mascle fa 1,02-1,10 mm de llargària a les antenes, mentre que les ales li mesuren 1,55-2,12 de longitud i 0,60-0,87 d'amplada.
* Les antenes del mascle presenten 14 segments.
* La femella no ha estat encara descrita.

## Distribució geogràfica

Es troba a les illes Filipines: Negros.

## Referències

* ↑ uBio (anglès)
* 1 2 3 Quate, L. W., 1965. A taxonomic study of Philippine Psychodidae (Diptera). Pacific Insects. 7: 815-902. Arxivat 2016-03-03 a Wayback Machine.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)

## Enllaços externs

* ION (anglès)
# Oakley (Kansas)

Oakley és una població dels Estats Units a l'estat de Kansas. Segons el cens del 2000 tenia 2.173 habitants.

## Demografia

Segons el cens del 2000, Oakley tenia 2.173 habitants, 904 habitatges, i 603 famílies. La densitat de població era de 443,9 habitants/km².
Dels 904 habitatges en un 27,5% hi vivien nens de menys de 18 anys, en un 56,4% hi vivien parelles casades, en un 7,1% dones solteres, i en un 33,2% no eren unitats familiars. En el 30,4% dels habitatges hi vivien persones soles el 15,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,94.
Per edats la població es repartia de la següent manera: un 24,3% tenia menys de 18 anys, un 7% entre 18 i 24, un 23,7% entre 25 i 44, un 22,2% de 45 a 60 i un 22,8% 65 anys o més.
L'edat mediana era de 42 anys. Per cada 100 dones de 18 o més anys hi havia 88,1 homes.
La renda mediana per habitatge era de 30.781 $ i la renda mediana per família de 41.066 $. Els homes tenien una renda mediana de 30.179 $ mentre que les dones 19.886 $. La renda per capita de la població era de 16.882 $. Entorn del 3,1% de les famílies i el 7,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oakley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Oakley». American Fact Finder. Oficina del Cens dels Estats Units, 12-01-2010.
# Olmo Gentile

Olmo Gentile, (Orm en piemontès) és un municipi situat al territori de la província d'Asti, a la regió del Piemont (Itàlia).
Limita amb els municipis de Perletto, Roccaverano, San Giorgio Scarampi i Serole.